**O Christian Stegmaier είναι ο νέος General Manager της adidas Νοτιοανατολικής Ευρώπης**

Ο **Christian Stegmaier**, **νυν Vice President Business Development Western Europe**, θα είναι ο διάδοχος του Lawrence Norman στη θέση του **General Manager της adidas Νοτιοανατολικής Ευρώπης** και θα αναφέρεται απευθείας στον **Andreas Gellner**, **Managing Director της Νοτίου Ευρώπης**. Ο Christian Stegmaier θα αναλάβει από την **1η Νοεμβρίου 2016** το νέο του ρόλο.

Ο **Christian Stegmaier** εργάζεται στο **adidas Group** εδώ και περίπου 20 χρόνια και έχει αποκτήσει μεγάλη διοικητική εμπειρία από τις διαφορετικές θέσεις και ρόλους που έχει αναλάβει εντός του ομίλου. Στην αρχή της καριέρας του στην adidas εντάχθηκε στο τμήμα Product Testing, ενώ στη συνέχεια ανέλαβε τη δημιουργία και τη διοίκηση για 5 χρόνια της ομάδας adidas Sports Performance Marketing Operations. Ακολούθως, δέχθηκε την πρόκληση να ενταχθεί στο δυναμικό της Reebok στα κεντρικά της εταιρίας στο Canton των Ηνωμένων Πολιτειών, αναλαμβάνοντας τη διοίκηση του Reebok Global Lifestyle και στη συνέχεια τη δημιουργία των Merchandising και Go-to-Market υπηρεσιών της Reebok. Έχοντας συμπληρώσει 5 χρόνια στις ΗΠΑ για τη Reebok, ο Christian Stegmaier επέστρεψε στα κεντρικά γραφεία της adidas στη Γερμανία, για να αναλάβει εκ μέρους του διοικητικού συμβουλίου το project “Driving Route 2015”. Ύστερα από την εξαγορά του brand Five Ten, κατάφερε να ενσωματώσει τα προϊόντα Five Ten στην κατηγορία adidas Outdoor και έγινε ο Γενικός τους Διευθυντής. Τα τελευταία 3 χρόνια, ο Christian Stegmaier ηγήθηκε του Business Development του ομίλου στη Δυτική Ευρώπη, αναλαμβάνοντας τη διαχείριση και εφαρμογή των στρατηγικών πλάνων και πρωτοβουλιών της εταιρείας.